Belԑid At Ԑli deg yiseggasen n 1940 s uzwel n « Lwali n Udrar ». Amer ameziane, deg tezrawt-is, yefka-d kra n yisalan ɣef tudert n umaru , ilul deg useggas n 1909, yemmut deg useggas n 1950. D ilemẓi n 41 yiseggassen, isԑedda tudert-is deg lḥif maca ay-a ur yelli d ugur imi yeğğa-d deffir-s agerruj : ittafttaren-nni yura deg yiseggasen 1940 i d-suffɣen yimrabḍen irumiyen deg yiwen udlis « les cahiers de Belaid ou Kabylie d’antan », deg useggas n 1963. Banen-d d nutni i d iḍrisen imezwura n tsekla taqbaylit. Llant snat n temsal deg tudert n Belԑid , cuddent-d ɣer tira-s , lukan ur llint ara, ur ttilin ara yittafttaren-a iɣef dnuwi awal : tamezwarut, yemma-s d taselmadt, gar yimezwura i islemden tafransist, tis snat, d timlilit i d-yellan netta d umrabeḍ arumi Pére degezelle asmi yeẓra Belԑid I tikkelt tamezwarut, yewhem deg-s, yella meẓẓi yerna yessen tafransist akken yessen taqbaykit, Ihi sya i d tebda teqsiḍt n yittafttaren i yura Belԑid.